b'\n_START_ARTICLE_\nKruno Prijatelj\n_START_PARAGRAPH_\nKruno Prijatelj (Split, 1922. - Split, 1998.), hrvatski povjesni\xc4\x8dar umjetnosti i sveu\xc4\x8dili\xc5\xa1ni profesor. Svojim predanim radom otkrio je mnoge dotad anonimne umjetnike, rije\xc5\xa1io mnogobrojna atribucijska pitanja za brojne umjetnine na isto\xc4\x8dnoj obali Jadrana. U svom vremenu bio je neosporno najbolji poznavatelj baroka u Dalmaciji, pa su ga i zvali - Prijateljem od baroka.\n_START_SECTION_\n\xc5\xbdivotopis\n_START_PARAGRAPH_\nStudirao je u burnim vremenima Drugog svjetskog rata; krenuo sa studijem Povijesti umjetnosti u Zagrebu, nastavio u Rimu, odakle se vratio u Zagreb, gdje je diplomirao (1946.). U Zagrebu je i doktorirao 1947. godine s radom Barok u Splitu. Od (1950.-1979.) radi kao direktor Galerije umjetnina Split (1950.-1979.), to su godine njegova najplodnijeg stvarala\xc5\xa1tva, i najve\xc4\x87ih doprinosa hrvatskoj povijesti umjetnosti. Njegovo hrabro otkri\xc4\x87e slikarskog opusa Bla\xc5\xbea Jurjeva,(slikara putnika), s razbacanim opusom od Zadra, Trogira, Splita do Dubrovnika, antologijski je primjer samozatajnog znanstvenog rada._NEWLINE_Bavio se je i pedago\xc5\xa1kim radom, od 1972. godine radi kao honorarni profesor umjetnosti novoga vijeka na Sveu\xc4\x8dili\xc5\xa1tu u Zagrebu. Od 1979. godine do umirovljenja 1991. godine je redovni profesor na zadarskom Filozofskom fakultetu._NEWLINE_1968. je godine postao dopisnim \xc4\x8dlanom HAZU, razreda za likovne umjetnosti. 1973. je do\xc5\xa1ao do statusa dopisnog \xc4\x8dlana, a lipnja 1983. godine postao je redovnim \xc4\x8dlanom HAZU.'